Hariton Pushwagner

Hariton Pushwagner (Hariton etter Hare Krishna, Pushwagner etter supermarkedenes trillevogner, født Terje Brofos; 2. mai 1940 i Oslo, død 24. april 2018 i Oslo) var en norsk maler innen popkunst. Pushwagner var en norsk eksponent for pop art og ble regnet som en av Norges fremste samtidskunstnere.

 Liv og virke 
Terje Brofos vokste opp på Berg i Oslo. Da han var atten år begynte han på reklamelinja på Statens håndverks- og kunstindustriskole hvor han gikk i tre år. Senere, fra 1963 til 1966, gikk han på Statens kunstakademi.

 Samarbeidet med Axel Jensen (1968-1970) 
Pushwagners kunstneriske løpebane begynte i 1968, da han møtte Axel Jensen på Kunstnernes Hus. Epp, Jensens første science-fiction bok utkom tre år før han møtte Brofos. Jensen ville vekk fra den borgerlige romanformen. Han ville lage billedromaner som kunne appellere til de store massene, og han hadde hørt om Brofos sine tegnekunnskaper.Fenomenet Pushwagner  publisert 02.05.2010..

Samarbeidet mellom Brofos og Jensen var kortvarig, men resulterte i løpet av fire måneder i flere halvferdige manuser, blant dem Mannekengen som sprakk og Doktor Fantastisk. Det var i løpet av denne tiden at Brofos utviklet sin kalligrafiske og enkle strek. Vinteren 1970 flyttet flere inn i kunstnerkollektivet hvor Jensen og Brofos jobbet, slik at Brofos valgte å reise videre til London. Med seg hadde han det påbegynte manuset til billedboken Soft City.

 1970- og 80-årene 
I 1971 tok Brofos navnet Hariton Pushwagner. I London bodde han på gaten og overlevde ved å selge tegningene sine. I London møtte han Sally, som året etter ble hans første kone. Hun skaffet ham husly, så han kunne ferdigstille Soft City, i 1976. Også skissene til Apokalypse-frisen, som han jobbet med i 1980-årene og ferdigstilte i midten av 1990-årene, ble til her. Den første utstillingen Pushwagner hadde i Norge fant sted på Henie-Onstad Kunstsenter på Høvikodden sommeren 1980. Her stilte han ut silketrykkserien «En dag i familien Manns liv». I denne serien er tematikken og estetikken fra Soft City videreført i en rosa, grå og sort variant utarbeidet sammen med Axel Jensen i Jensens båt utenfor Stockholm.Apokalypse, Push!   publisert 02. juni 2010.

1990-årene
I forlengelsen av denne utstillingen kom Pushwagner i kontakt med Morten Dreyer, som ønsket et samarbeid med kunstneren. Dreyer hadde ansvaret for å selge og promotere Pushwagner i kunstverden. Pushwagner holdt separatutstillinger på Skien Kunstforening i 1991, Kunstnerforbundet i 1995 og Kunstnernes Hus i 1997. I 1998 var han imidlertid tilbake på gaten. Pushwagner, som nå var amfetaminavhengig og alkoholisert, signerte fra seg alle arbeidene som var i Dreyers besittelse, for penger til øl og husly for vinteren.

Fra da av levde Pushwagner på gaten og gikk på klubber som «Head On» og «Jazid Klubb» og danset for å holde varmen om natten. I denne perioden traff han Stefan Stray, som skaffet Pushwagner et atelier hvor han også kunne bo. Sammen med Stray begynte Pushwagner å konsentrere seg om kunsten igjen.Pushfaktoren  publisert 30. august 2011. I mellomtiden stilte Dreyer ut arbeider og solgte dem uten Pushwagners samtykke og uten at kunstneren så noe av fortjenesten. Pushwagner kom blant annet over en utstilling på galleri K på Skillebekk i Oslo i 2004 hvor Apokalypse-serien ble stilt ut. Her ble de seks tavlene stykket opp og solgt separat, og et av maleriene som var satt sammen av to plater, ble delt og solgt hver for seg. Ifølge Pushwagner ble han brutalt kastet ut da han kom på galleriet og så utstillingen..

 Konflikten med Morten Dreyer (2008-2009) 
Dreyer hadde fungert som assistent og sekretær for Pushwagner i 17 år. På grunn av kontrakten den da svært fattige og rusmiddelavhengige Pushwagner hadde underskrevet i 1998 tok Dreyer kontrollen over alle maleriene kunstneren hadde laget fram til da, inkludert skissebøker.Slåss om kunst for 30 millioner - artikkel i Dagens Næringsliv publisert 26. april 2008. Ti år senere, i 2008, tok Hariton Pushwagner rettslige skritt for å få tilbake alle sine verk. Han anklaget Morten Dreyer for å ha utnyttet ham, solgt falske verk med falske underskrifter og urettmessig eierskap. Det ble avsagt dom i Pushwagners favør. 28. oktober 2009 ble det kjent at Oslo tingrett bestemte at maleriene skal tilbakeleveres kunstneren og tilkjente ham en erstatning på én million kroner.«Pushwagner vant i retten» – artikkel hos NRK publisert 28. oktober 2009.«Jeg har ikke utnyttet Pushwagner»

 Gjennombrudd (2008-2012) 
I 2008 opplevde Pushwagner et gjennombrudd i sin over 40 år lange karriere, både i Norge og internasjonalt. Han deltok på den femte Berlin-biennalen og den sekstende biennalen i Sydney. I Berlin ble Soft City utstilt for første gang. Der høstet den gode kritikker i lokale og i internasjonale medier. Før den kom dit, hadde den vært sporløst forsvunnet i 20 år. På Høstutstillingen i 2008 fikk han offentlig anerkjennelse for den siste frisen sin gjennom Høstutstillingsprisen.

I 2011 ble det dokumentarfilmen Pushwagner spilt inn om livet hans. Regissørene Even G. Benestad og August B. Hanssen fulgte kunstneren i over tre år.

I 2012 ble Pushwagner for første gang viet en hel soloutstilling utenfor Norge i MK Gallery i byen Milton Keynes.Slåss om kunst for 30 millioner - Internasjonal Pushwagner-debut publisert 26 juni 2012

Siste år
Februar 2018 startet Pushwagner et samarbeid med P.K.D.

Pushwagner hadde levet et fysisk krevende liv, hva som satte preg på hans senere år. Han ble innlagt på Diakonhjemmet i Oslo og døde 24. april 2018 etter kort tids sykeleie. Han har datteren Elizabeth Brofos med sin tidligere kone Ellen Elisabeth Alstad.

Han er gravlagt på Vår Frelsers gravlund.

 Kjente verk 
 «Soft City» er en satire over kapitalismen og livet i en moderne metropolis, skapt i Oslo og London mellom 1969 og 1976. Den 154 sider lange tegneserien forteller historien om et mekanisk hverdagsliv i en dehumanisert, dystopisk moderne by. Menneskene blir observert gjennom barnet Bingos undrende øyne. Foreldrene begynner dagen med å svelge noe og går inn i en bedøvet tilstand som driver dem gjennom dagens automatiserte gjøremål. Originalene forsvant i en koffert på starten av 1980-tallet og dukket først opp igjen i 2002. Den ble siden utropt til et av Pushwagners hovedverk. Serien ble framhevet på biennalene i Berlin og Sydney i 2008.
 «En dag i familien Manns liv» - Verket ble til etter et langvarig visuelt/litterært samarbeidsprosjekt mellom Pushwagner og forfatteren Axel Jensen. Serien ble trykt av silketrykker Gunnar Fredriksen i 1979-80Byens klaustrofobiske trengsel - artikkel hos NRK publisert 9. mai 2008.. Rammen for historien er den samme som i Soft City, en vanlig families hverdag i et gjennomkontrollert samfunn. Gjennom silketrykksprosessen tok Pushwagner steget inn i en mekanisk reproduksjonsform. Hvert trykk er en tegneserierute i en større fortelling.
 «Apokalypse» - Serien består av sju verker med detaljerte skildringer av endeløse prosesjoner med elendige menneskefigurer som sleper seg mot undergangen. I hovedfrisen Jobkill, som er innkjøpt av Nasjonalmuseet, ses fly, raketter og fallskjermhoppere over en by i flammer. Mens motivene i Soft City er skissepregete, er maleriene i Apokalypse-frisen detaljrike og nitidige. Dype perspektiver og gjentagelser innover i bildet er tegnet i smått først på papir og siden overført med en fototeknikk til panelene serien består av. Hertil hører også det kjente selvportrettet som blant annet ble brukt som omslag til filmen Den brysomme mannen.
 «Selvportrett» er et maleri utført mellom 1973 og 1993 av Pushwagner. Verket er en del av malerifrisen Apokalypse. Bildet har størrelsen 135 × 85 cm. Verket er i privat eie av Hariton Pushwagner. Verket har blitt utført i flere ulike versjoner i tillegg til originalen.

 Utdanning og studier 
 1991-92, Cité internationale des Arts, Paris, Frankrike.
 1988-89, Studier, New York, USA
 1970-80, Studier, London, England og Stockholm, Sverige.
 1963-66, Statens kunstakademi, Oslo, Norge.
 1958-61, Statens håndverk- og kunstindustriskole, Oslo, Norge.

 Utstillinger 

Separatutstilling (utvalg)

 2012            MK Gallery, Milton Keynes, England.
 2010		Galleri Osebro / Skiens kunstforening / Fineart, Skien og Porsgrunn
 2009		Galleri Fineart
 2008		Galleri Tonne (Oslo)
 2008		Oslo kunstforening
 2007		Galleri Trafo (Asker)
 2006		Galleri Briskeby (Oslo)
 2004		Logen teater (Bergen)
 2004		Galleri K (Oslo)
 2000		Jubileumsutstillingen Oslo
 2000		Bar Bakke kunstcafé (Oslo)
 1997		Continuous, Kunstnernes Hus (Oslo)
 1997		Quartfestivalen i Kristiansand
 1995		Kunstnerforbundet (Oslo)
 1991		Skiens kunstforening
 1984		Bryllupsutstillingen Oslo
 1983		Blitz (Oslo)
 1982		Josfines vershus (Oslo)
 1980		Stockholm Universitet Stockholm
 1980		AMS Stockholm
 1980		Henie Onstad kunstsenter Høvikodden/Oslo
 1971		Finsbury Park London

Gruppeutstilling (utvalg)

 2008		The 5th Berlin biennial for contemporary art (Berlin)
 2008		Vårutstillingen, Kaare Berntsen (Oslo)
 2008		Kadist Art Foundation (Paris)
 2008		The 16th Biennale of Sydney 2008 for Contemporary Art (Sydney)
 2008		Norske bilder 2008, Rådhusgalleriet (Oslo)
 2008		Høstutstillingen, Kaare Berntsen (Oslo)
 2007		Kaare Berntsen (Oslo)
 2007		Norske bilder 2007, Rådhusgalleriet (Oslo)
 2007		Et Årsverk, Kulturhuset Stabekk
 2006		Norske bilder 2006, Rådhusgalleriet (Oslo)
 2006		Handlingsrom, Folketeaterpassasjen (Oslo)
 2006		Nasjonalmuseet (Oslo)
 2004		Et Årsverk, Kulturhuset Stabekk
 2004		The XIIth Vilnius Painting Triennial (Vilnius)
 2002		Innercity art attack (Oslo)
 1993		Telemarksutstillingen (Skien)
 1993		Clodion Art Café (Oslo)
 1992		Oslo kunstsenter
 1991		Skiens kunstforening
 1991		Det syntetiske bilde, Kunstnernes Hus (Oslo)
 1990		Sørlandsutstillingen (Kristiansand)
 1988		Gallery 54 (New York City)
 1985		Stipendutstillingen, NBK (Oslo)
 1983		Frogner galleri (Oslo)
 1982		Galleri Brandstrup (Oslo)
 1982		Galleri Norske grafikere (Oslo)
 1981		Østlandsutstillingen Norske billedkunstnere

 Innkjøp 

+ Innkjøpt av Årstall Eier Sted Verk 2025 Nasjonalmuseet  Oslo  44 originaltegninger av «En dag i familiens Manns liv»«Nye tilskot til samlinga januar-mars 2025» – artikkel hos Nasjonalmuseet publisert mars 2025. 2014 Østfoldmuseene  Fredrikstad  Sitting Down og Rosa cabriolet (serigrafi) 2013 Porsgrunn kommunes kunstsamling  Porsgrunn  Maestro (serigrafi) 2008 Kistefos-Museets skulpturpark  Jevnaker  Mannsportrett (maleri) 2006  Nasjonalmuseet Oslo  Jobkill - Malerifrisen: Apokalypse (maleri) 2005  Lillehammer Kunstmuseum  Lillehammer  Heptashinok - Malerifrisen: Apokalypse (maleri) 2004 Bergen kunstmuseum  Bergen  Selvportrett - Malerifrisen: Apokalypse (maleri) 2001  Kistefos-Museets skulpturpark  Jevnaker  Klaxton - Malerifrisen: Apokalypse (maleri) 1995 Petter Olsen  Akershus  Dadadata - Malerifrisen: Apokalypse (maleri)  1991 Skien kommunes kunstsamling  Skien  20 motiver fra "En dag i familien manns liv" (silketrykk)«Digitaltmuseum.no» – Pushwagner i Skien kommunes kunstsamling publisert oktober 2019. 1982 Riksgalleriet  Oslo  N/A N/A Stavanger kommunes kunstsamling Stavanger  Deler av serien "En dag i familien manns liv" (silketrykk)

 Deltagelse ved Høstutstillingen 
 2008 Animation film: Soft City
 2008 Malerifrisen: HIGH SOCIETY, CIAO, 
 2008 PLING PLONG 180x254, 180x257, 180x233 cm
 2006 VERTIGO 23 142 x 67 cm 
 2003 SELVPORTRETT 205 x 152 cm
 1995 DADADATA 155 x 207 cm
 1993 SELVPORTRETT 135 x 85 cm
 1992 PRODUKSJON 250 x 266 cm 
 1991 OBLIDOR 210 x 155 cm 
 1990 JOBKILL 170 x 250 cm 
 1989 HEPTASHINOK 165 x 114 cm 
 1987 DADADATA 90 x 120 cm 
 1986 JOBKILL 90 x 120 cm

 Illustrasjonsoppdrag 
Pushwagner har blant annet illustrert Axel Jensens bøker Og resten står skrivd i stjernene og Epp.

 Litteratur  
 Petter Mejlænder Pushwagner 2008 ISBN 978-82-92863-30-5
 Hariton Pushwagner Soft City 2008 ISBN 9788291187785

 Referanser 

 Eksterne lenker 


  Pushwagner i listen.no - bilder og utstillingshistorikk

Kategori:Popkunst
Kategori:Norske billedkunstnere